	
	





ANUNȚ CONCURS POST TEMPORAR VACANT

COLEGIUL TEHNIC “EMANUIL UNGUREANU”, cu sediul în Timișoara, organizează concurs pentru ocuparea pe durată determinată, a postului temporar vacant, corespunzătoar  funcţiei de execuţie:

 1 post PEDAGOG ȘCOLAR  I S- cu normă întreagă, personal didactic auxiliar.
· Perioada determinata,   pana la întoarcerea pe post a titularului 
Studii:
·  studii minime absolvite:  superioare (diploma de licență)

Vechime în specialitate:
·  Nu necesită
Conditii specifice
·  abilităţi de comunicare şi relaţionare;
·  capacitatea de autocontrol şi gestionare a situaţiilor cu mult calm şi discernământ;
·  atitudine pozitivă, spirit de observaţie, răbdare, viteză de reacţie, capacitate de adapatare rapidă;
·  capacitate de planificare şi organizare;
·  lipsa antecedentelor penale.

Pentru înscrierea la concurs candidații vor prezenta un dosar care va conține următoarele documente:
a) formular de înscriere la concurs, la secretariatul unitatii;
b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate de autoritatea sau instituția publică;
e) copia carnetului de muncă, a adeverinței eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului;
f) certificat de cazier judiciar sau, după caz, extrasul de pe cazierul judiciar;
g) adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate, cu cel mult 6 luni
anterior derulării concursului precum si avizul de la un medic specialist psihiatru, certificatde medicina muncii .  
h) certificatul de integritate comportamentală din care să reiasă că nu s-au comis infracțiuni prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru candidații înscriși pentru posturile din cadrul sistemului de învățământ, sănătate sau protecție socială, precum și orice entitate publică sau privată a cărei activitate presupune contactul direct cu copii, persoane în vârstă, persoane cu dizabilități sau alte categorii de persoane vulnerabile ori care presupune examinarea fizică sau evaluarea psihologică a unei persoane;
i) curriculum vitae, model comun european.

Condiții generale de participare la concurs post pedagog scolar

           Poate ocupa un post vacant sau temporar vacant persoana care îndeplinește condițiile prevăzute de Legea nr. 53/2003 - Codul muncii, republicată, cu modificările și completările ulterioare, și cerințele specifice prevăzute la art. 542 alin. (1) și (2) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare:
a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;
b) cunoaște limba română, scris și vorbit;
c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările și completările ulterioare;
d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
e) îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;
f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;
h) nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).

Condiţii specifice de participare la concurs post pedagog scolar I S  :
· minim studii superioare finalizate cu diploma de licenta ;
· aviz psihologic si psihiatric;
· adeverinta apt medical  ;
· constituie avantaj experiența în lucrul cu copiii
· Cunoștințe operare PC: Windows (nivel mediu); Microsoft Office (nivel mediu); Tehnologii Internet (nivel mediu);




TEMATICA

1. Regulamentul de organizare şi funcţionare a unităţilor de învățământ
 preuniversitar , aprobat prin   OME NR 5726/2024;
2. Regulamentul de ordine interioară pentru internat şi cantină;
3. Legea 272/2004 actualizată 2006 privind protecţia şi promovarea drepturilor
copilului, republicata 2014- Capitolul II –Drepturile copilului
4. Legea nr.319/2006- actualizată 2018 Legea privind securitatea şi sănătatea în
muncă – Capitolul IV –Obligaţiile lucrătorilor
5. Legea nr.307/2006- actualizată 2018 Legea privind apărarea împotriva
incendiilor SECŢIUNEA a 6-a:Obligaţiile administratorului, conducătorului
instituţiei, utilizatorului şi salariatului;
6. Legea nr. 198/2023– Lgea învățământului preuniversitar: obligaţiile şi îndatoririle elevului; statutul elevului.

BIBLIOGRAFIE
1. OMEN NR 5726/2024;
2. Legea 272/2004 privind protecţia si promovarea drepturilor copilului, modificată prin
Legea 131/2014;
3. Legea nr.319/2006- Legea securităţii şi sănătăţii în muncă;
4. Legea307/2006 privind apărarea împotriva incendiilor, actualizată;
· 
Concursul se organizează la sediul COLEGIUL TEHNIC “EMANUIL UNGUREANU”                             astfel:
	[bookmark: bookmark0]Nr. crt
	Etape desfășurare concurs
	Data/perioada

	1
	Depunere dosare
	12-16 Octombrie 2026, interval orar
09:00-13:00

	2
	Selecția dosarelor
	19 Octombrie ora 08:00-12:00

	3
	Afisare rezultate selectie dosare
	19 Octombrie ora 13:00

	4
	Depunere contestații  selectie dosare
	19 Octombrie ora 13:00-15:00
20 Octombrie ora 08:00-10:00

	5
	Afisare rezultate contestații
	20 Octombrie până la ora 16:00

	6
	Proba scrisă
	26 Octombrie ora 09:00

	7
	Rezultate probă scrisa  
	26 Octombrie ora 14:00

	8
	Depunere contestații  probă scrisa  
	26- Octombrie  interval orar15:00-16:00
27 Octombrie  interval orar
09:00-13:00

	9
	Rezultate   contestații
	27 Octombrie ora 16:00

	10
	Interviu  
	29 Octombrie ora 10:00

	11
	Rezultate interviu
	29 Octombrie ora 13:00

	12
	Rezultate finale
	30 Octombrie ora 09:00


· Dosarele de înscriere se depun, la secretariatul instituției, în perioada 
12.10-16.10.2026    la Colegiul Tehnic „Emanuil Ungureanu”, birou secretariat, în intervalul orar 10,30- 12,30 .
La proba scrisă  se acordă câte 100 puncte.
Se pot prezenta la următoarea etapă numai candidaţii declaraţi admişi la etapa precedentă. Candidaţii sunt declaraţi admişi la fiecare probă dacă au obţinut cel puţin 50 puncte. Punctajul final se calculează ca medie aritmetică a celor două probe.
Se consideră admis candidatul care a obţinut ceea mai mare medie , în ordine descrescătoare.



Fişa postului care cuprinde atribuţiile postului de  PEDAGOG SCOLAR I S  poate fi consultată la sediul unităţii la biroul secretariat.

Relaţii suplimentare se pot obţine la sediul Colegiului Tehnic ”Emanuil Ungureanu” Timișoara, str. Piața Iancu Huniade Nr. 3 , tel. 0356411540, 0756121310.

Afișat astăzi, 08.10 .2026

